Džeisons Lezaks
Džeisons Edvards Lezaks (angļu: Jason Edward Lezak; dzimis 1975. gada 12. novembrī Kalifornijas štatā, ASV) ir amerikāņu peldētājs. Viņš pārsvarā startē brīvā stila peldējumā. Piedalījies četrās Olimpiskajās spēlēs (2000, 2004, 2008, 2012). 2000. gadā Sidnejā viņš izcīnīja sudrabu 4×100 m brīvā stila stafetē, 2004. gadā Atēnās izcīnīja zeltu 4x100 m stafetē un bronzu 4×100 m brīvā stila stafetē, savukārt 2008. gadā Pekinā izcīnīja divas zelta medaļas (4×100 m brīvā stila stafete, 4x100 m stafete) un bronzu 100 m brīvā stila distancē. 2012. gadā Londonā izcīnījis sudrabu 4x100 m brīvā stila stafetē. Viņam ir piederējis Amerikas rekords 100 m brīvā stila distancē (47,58 s).